
   JUDEȚUL TIMIȘ
   CONSILIUL LOCAL AL MUNICIPIULUI TIMIȘOARA

Nr. de înregistrare: ASEMT2023-3747/18.12.2023

REFERAT DE APROBARE A  PROIECTULUI DE HOTĂRÂRE
Sectiunea 1 
Proiect de hotărâre privind 
împuternicirea Comisiei de Negociere cu Terții a Consiliului Local al Municipiului Timișoara în vederea închirierii imobilului situat pe strada C. D. Loga nr. 3, proprietatea Arhiepiscopiei Timișoarei

Sectiunea a 2 - a 
Motivul emiterii proiectului de hotărâre
1. Descrierea situației actuale
Prin încheierea de încuviințare a executării silite nr. 4473/01.03.2023, pronunțată de  Judecătoria Timișoara în dosarul nr. 5819/325/2023, a fost încuviințată executarea silită a obligației de evacuare (nr. dosar 66/ex/2023) a imobilului – clădire înscris în cartea funciară nr. 405657 Timișoara, CF vechi 133760, nr. top 125, situat pe strada Martir Leontin Banciu nr. 5, folosit de Grădinița cu program prelungit nr. 33 (în locație își desfășoară activitatea Grădinița cu program prelungit nr. 19) în baza contractului de închiriere încheiat la data de 13.04.2021. Prin Sentința civilă nr. 23698/25.10.2023 a Judecătoriei Timișoara, a fost respinsă în primă instanță contestația la executare formulată de Municipiul Timișoara, inclusiv în ceea ce privește obligația de a evacua imobilul menționat mai sus. În consecință, obligația de a elibera imobilul a continuat, executorul judecătoresc propunându-ne eliberarea imobilului în perioada vacanței de iarnă, dar nu mai târziu de 03.01.2024, urmând ca în data de 04.01.2024, începând cu ora 09:00, să execute silit obligația de evacuare. 
2. Schimbări preconizate și rezultate așteptate
Asigurarea unui spațiu corespunzător desfășurării în condiții optime a activității educaționale.
3. Alte informații 
Arhiepiscopia Ortodoxă Română a Timișoarei ne comunică disponibilitatea imobilului-clădire situat pe strada C. D. Loga nr. 3, proprietatea Arhiepiscopiei, ca posibilitate de relocare a grădiniței și reluarea activităților educaționale.
4. Concluzii
Având în vedere cele expuse, supunem spre analiză şi aprobare, în condiţiile legii, proiectul de hotărâre privind  împuternicirea Comisiei de Negociere cu Terții a Consiliului Local al Municipiului Timișoara în vederea închirierii imobilului situat pe strada C. D. Loga nr. 3, proprietatea Arhiepiscopiei Timișoarei.

PRIMAR,                                                                                    VICEPRIMAR,
   Dominic Fritz                                                                                 Ruben Lațcău


                                                                                              DIRECTOR GENERAL,
   						                                     Mihai Boncea							

NOTĂ: Elementele de natură tehnică, de detaliu, se vor regăsi în raportul de specialitate  în nota de fundamentare.

